钦定古今图书集成/明伦汇编/官常典/第664卷 > 元
## 钦定古今图书集成/明伦汇编/官常典/第664卷 > 元

### 世祖至元三年令江北州县置巡检司

按《元史世祖本纪》。不载按《百官志》：“至元三年，合并
江北州县，置巡检司，秩九品，巡检一员。”

至元二十一年，令置西北南关厢巡检司。

按：《元史世祖本纪》，不载按《百官志》：“东关厢巡检司，
秩从九品，巡检三员，司吏一人，掌巡捕盗贼奸宄之
事。”至元二十一年，置西、北、南关厢两巡检司，设置并
同上。

至元二十七年，令置巡检于宿迁之北，护送“会通河
上供之物。”

按《元史世祖本纪》，“二十七年九月丁卯，置四巡检司
于宿迁之北，以所罢陆运夫为兵，护送会通河上供
之物，禁发民挽舟。”

至元二十九年。令置香河等处巡检司巡检一人
按《元史世祖本纪》不载。按《续文献通考》尚供，总管
府所辖香河等处巡检司巡检一人。至元二十九年
置。

### 成宗大德十年春正月丁卯陞巡检为九品

按：《元史成宗本纪》云云。

### 仁宗延祐四年十二月己酉令芦沟桥泽畔店瑠璃河并置巡检司按元史仁宗本纪云云

延祐五年。秋七月丙寅。令丰州石泉店置巡检司
按《元史仁宗本纪》云云。

延祐六年六月戊子，令以庄浪巡检司为庄浪县，移
巡检司于北卜渡。

按：《元史仁宗本纪》云云。

### 顺帝元统二年冬十月丁卯创立武安县移石山寨巡检司于清水寨立霍丘县淮阴乡临水山巡检司按元史顺帝本纪云云

### 至元二年春正月己丑立穆陵关巡检司

按：《元史顺帝本纪》云云。

至元三年六月壬辰，立高密县潍川乡景芝社巡检
司。

按：《元史顺帝本纪》云云。